**Správa o stave Slovenska, 6. pokračovanie**

**O politickom systéme**

Od roku 1989 prešiel politický systém Slovenskej republiky značnou premenou a turbulenciami. Nesplnili sa „mokré“ sny pravice o víťazstve nad komunizmom, ktorý tu mimochodom nikdy nebol a proti ktorému pravica na Slovensku aj naďalej "úspešne" bojuje. A keby len to, dnes bojuje pod hrdým heslom komunistického manifestu : „Po Európe mátoží strašidlo...“ Snáď by tieto slová bolo potrebné nahradiť slovami mátoží v hlavách pravice. To by bolo výstižnejšie. Nesplnili sa ani blúznenia liberálov a ich chorobná žiadostivosť po moci. Práve tie boli jednou z príčin nástupu fašizmu v Nemecku a následnej II. svetovej vojny. K tretej svetovej vojne sme však dnes bližšie, ako napríklad za Karibskej krízy z dôb chruščovovsko-kennedyovskej éry. A čo odkázať dnešným liberálom ? Prišli mi na um slová Gabriela Lauba, poľského humoristu a prozaika : „***K ľahkému šťastiu stačí príslušná dávka hlúposti. Ale narodiť sa hlúpy, k tomu je naozaj treba šťastie“.*** Stačí ak si pozrieme rokovania parlamentu, tlačové besedy politikov v médiách, vystúpenia nátlakových skupín na námestiach. Aby sme neboli voči týmto subjektom tak krutí, musíme poznamenať, že z hľadiska politického systému, o ktorom budeme hovoriť ďalej, majú plné právo vyhrievať sa na jeho výslní. Aj vznik Slovenskej republiky 1. januára 1993 je pre väčšinu dnešných občanov zapísaný v pamäti ako neviazaný výbuch silvestrovských osláv.  A v mnohom sa táto neviazanosť preniesla až do dnešných dní. Dnes ani nevieme za čo bojujme, nevieme s kým bojujeme a hlavne nevieme aký bude výsledok nášho úsilia.

Hneď na úvod je treba povedať, že štát je politicko-právnou a všeobsiahlou organizáciou, ktorá subsumuje aj všetky politické subjekty. To akosi našim súčasným ideológom ušlo. Nepochopili ani základnú vec, že nástrojom usporiadania, riadenia a kontroly štátu, je právo. Termín "právny štát" je rovnaký výraz, ako výraz na tvári panny Márie, keď sa dozvedela o svojom nepoškvrnenom počatí. Za taký štát je vydávaná aj Slovenská republika. Postavenie nástroja riadenia štátu nad štát nás bezpečne doviedlo tam, kde sme. Klaniame sa právu namiesto toho, aby sme ho použili.

To nás za roky deformácie politického systému doviedlo k právnemu fetišizmu,  ktorého prejavy sú rôzne. Fetiš môže tvoriť čokoľvek, peniaze, predmet, osoba a podobne. Len pre odľahčenie. Ak sa na fetiš pozeráme cez psychiatrickou terminológiou, môže ísť aj voľbu sexuálneho objektu, ktorým sa subjekty ukájajú. U niektorých našich politikov tomu tak skutočne je, lebo každé tretie slovo ich slovných prejavov je prezentované výrazom "právny štát".

Aby sme boli teoreticky presnejší, ako naši "priatelia pseudodemokracie", tak politický systém v populárno-vedeckej rovine predstavuje súhrn politických subjektov spoločnosti a ich vzťahov nielen v oblasti politiky. Ide o vzťahy medzi štátnymi orgánmi, politickými a záujmovými organizáciami a tiež nátlakovými a nenátlakovými skupinami. Samozrejme, že štáty môžeme deliť najmä podľa sociálo-ekonomických formácií, ktorým zodpovedá určitý politický systém. Historicky sa nám vytvorili určité spoločné systémové zložky štruktúry, ktoré možno definovať takto:

**1**. **štát a štátne orgány** - ktoré obsahujú subjekty štátnej správy a moci.  
**2.** **politické strany a hnutia** - čo garantuje Ústava SR – II. hlava, článok 29.  
**3**. **ekonomické nátlakové skupiny** - tvoria subjekty, ktoré chcú presadiť svoj cieľ – spájajú ich ekonomicko – existenčné záujmy vyjadrené v termínoch: OLIGARCHIZÁCIA štátov a GLOBALIZÁCIA sveta.

**4**. **neekonomické nátlakové skupiny** - feministické organizácie žien, ekologické subjekty a najmä časť tretieho sektoru financovaná zo zahraničia.   
**5. masmédia a iné inštitúcie -** mali bysprostredkovať nestranné a aktuálne informácie, zabávať, vzdelávať a dokonca aj pomáhať v živote. Namiesto toho dnes predstavujú hlásnu trúbu tzv. oficiálnej ideológie spomínanej časti tretieho sektora a aj politických strán, verne slúžiacich cudzím záujmom, či už vedome - alebo z hlúposti a neschopnosti.

Tento prehľad ukazuje, ako sa zo systémovo-tvorných zložiek utvára bohatá štruktúra štátu, ktorú reprezentujú už konkrétne právnické osoby s vlastnou právnou subjektivitou, firemnou kultúrou, náboženským a politickým presvedčením..

Dôležitou zložkou vzťahov v politickom systéme vyjadrujúcou stupeň demokratizácie a podielu občana na správe vecí verejných, je systém volieb, kreovania štátnych orgánov a organizácií. V našej totálne vykastrovanej demokracii sú síce formálno-právne zakotvené práva občanov a to ústavou počnúc, ale v reálnom živote si v ničom nezadajú so stavom iracionálne s tak odsudzovanou dehonestovanou totalitou.

Nuž čo získal občan slávnym "sametom" ?

Volebné právom mu ostalo, ale volený byť nemôže, hoci to má ústavou zaručené. Vznikol tu majetkový cenzus, ktorý nahradil mechanizmus predošlej vedúcej úlohy strany, ktorý je spôsobený finančnými nákladmi na voľby. Tento mechanizmus spôsobuje oligarchizáciu štátov. Ľudia protestujúci na námestiach sú len komparzom, ktorému sa sústavne podhadzujú ohlodané kosti volebného aktu.

A opäť sa zastavím, lebo mám neriešiteľný terminologický problém so slovom voľba a voľby. Termín voľba predstavuje rozhodnutie Áno a Nie. Naši milým straníckym bossom sa podarilo, aby voľbu premenili na rozhodovanie medzi týmto a iným politickým hochštaplerom. Česť tým malým politickým výnimkám utopeným v mori ideologického šumu. Ako to v skutočnosti prebieha ? Tu máte tovar podradnej kvality a voľte medzi nami. Neopovážte sa vyjadriť nesúhlas s niekým z nás. Od vás vyžaduje len a len súhlas, a tak sa rozhodnite, kto to bude a kto vás bude okrádať nasledujúce volebné obdobie. Dnes sa len potvrdzuje výrok Marka Twaina: *"Keby mali voľby nejaký zmysel, nenechali by nás voliť."*

Za totality tu fungovali volebné obvody, kde občania mali aspoň kontakt na svojich poslancov. Dnes im je "demokraticky" upreté aj toto právo. Namiesto diktatúry jednej strany, tu dnes máme diktatúru strán a to ešte s pochybnou politickou kultúrou a dokonca s bohatým mafiánskym zázemím. Bývalý federálny "pragocentrizmus" nebohého socializmu, nahradila úspešne Bratislava so svojimi mimovládnymi organizáciami platenýMI zo zahraničia a médiami hovoriacimi za občanov a celé Slovensko.

Ak sa aj občan na základe volebného programu rozhodne voliť stranu, tak beda jeho nádejam. Po voľbách je všetko inak, lebo koaličná zmluva premení jeho túžby na frašku. V deň akýchkoľvek totalitných, alebo dnešných tzv. "demokratických" volieb mám vždy pred očami sarkastickú poznámku Winstona Churchilla z jeho pamätí: ***„Demokracia začína oblečením saka a odchodom k voľbám a končí vhodením lístku do urny.“*** Čo na to mám ako občan-volič povedať ? Volím z trucu a volím rád ?, alebo sa mám riadiť slovami Miloša Zemana**. *„Chcete-li se zbavit jakéhokoli politika, prezidenta nevyjímaje, je k tomu jediná demokratická cesta - a to jsou svobodné volby, které v daném případě budou za rok. Vypadáte mladě, takže roku 2017 se zcela určitě dožijete. A pak existuje nedemokratická cesta - a ta se jmenuje kalašnikov. (To je jeho rekcia na otázku z pléna, ako sa zbaviť premiéra Bohuslava Sobotku)*** *“*. V prvom prípade sa takých volieb asi nedožijú ani naše deti. V druhom prípade sa o prevraty s "kalašnikovom" v štátoch starajú výhradne zahraničné mimovládne organizácie, cez nastrčených ľudí a spravované spravodajskými službami iných štátov.

Každý národ má kolaborantov, ale aj vlastencov, dokonca má aj bezcharakterné a trestané osoby vo vysokých štátnych funkciách. Má aj hlupákov, čo je objektívne dané gausovským rozložením IQ populácie. Teda nič viac ani menej, čo by sa inde v iných štátoch vymykalo normálu.

Žiaľ, Slovensko okrem spomínaného štandardného vybavenia populácie jednotlivých štátov, má ako vždy výnimky. A tu ma napáda výrok z dôb Vladimíra Mečiara, že" ***...na Slovenbsku je to tak."*** Výnimky, ktoré s fanatickou odhodlanosťou bránia cudzie záujmy nie sú zvláštnosťou. V pozadí spravidla nedovzdelaných ľudkov stoja tí, ktorých zmyslom života je chamtivosť plodiaca úžerníctvo, bezohľadnosť spojená s maximálnu dávkou exhibicionizmu. Tieto kreatúry si osobujú hovoriť za všetkých, v čom ich podporujú korporátne médiá. A tomu, čomu niekto hovorí na Slovensku verejnoprávnosť, tak to je len figový list na známom orgáne. napríklad niektorých hercov skrývajúci fakt, že sú napojení na štátny rozpočet cez koncesionárskej poplatky a štátny rozpočet.

Základom súčasnej, aj keď vykastrovanej demokracie, teda jej mierou, sú práve výsledky parlamentných volieb. Takýto fakt nátlakové skupiny vôbec nerešpektujú. V ich podaní sa každá hlúposť tvári vážne, pri čom pre nich nie je vôbec ťažké hovoriť k téme, o ktorej ani netušia. Ale hovoriť pravdu za totálnej neznalosti reálne prebiehajúcej procesov v politickom systéme je pochopiteľne ťažké. Naši protestujúci na námestiach sa pod ich taktovkou neboja vo svojej nadutosti vyhlásiť aj Boha za svojho dlžníka. Pre niektorých hercov je ich skutočná tvár na protestoch tou najlepšou maskou.

Postupujúca oligarchizácia štátov ničí ich suverenitu, produkuje bezduchú kultúru, obmedzuje samostatnosť v myslení a korumpuje politický systém. Ohromná väčšina intelektuálne významných ľudí na Slovensku ani trocha neverí kresťanskému a židovskému náboženstvu. Skrýva túto skutočnosť, pretože sa bojí, že stratí svoje príjmy. Ako sme už nie raz tu na klube povedali, pre oligarchov sa najprv stanú nadbytočnými politické strany, pokiaľ samozrejme nebudú ich majiteľmi. Politické strany spomaľujú totiž oligarchizáciu štátov a proces globalizácie na nadnárodnej úrovni. Keď oligarchizácia sa vysporiada s politickými stranami, tak sú na rade aj dnešní mediálni tajtrlíci patriaci do 5. skupiny subjektov politického systému. Aké sú v týchto podmienkach teda možnosti občana ?

V prvom rade je potrebné nastoliť požiadavku zmeny súčasného politického systému, najmä jeho ekonomickej vyváženosti a to aj na nadnárodnej úrovni. To je v súčasných podmienkach takmer nemožné. Preto je potrebné na národnej úrovni v oblasti trestného práva zaviesť osobnú zodpovednosť politikov za škody, ktoré spôsobia v pri správe štátu svojou činnosťou. Zo strany štátu doplniť úrad ombudsmana o útvar právnej pomoci a ochrany občana pred atakmi médií, vrátane trestnoprávneho postihu zavedením špeciálnej skutkovej podstaty. Zverejnenie nepravdivých údajov a to aj prebratých od iných agentúr, je treba posudzovať trestnoprávnej rovine minimálne za priestupok a v opakovanom prípade za trestný čin. V sústave trestov ukladaných súdmi v SR zaradiť tieto tzv. "pochybenia" do skupiny majetkových trestov z rozlíšením na osobitnú zodpovednosť pre fyzické a právnické osoby. Odstránenie financovania politických strán zo štátneho rozpočtu je minimum, čo treba vykonať v SR v oblasti boja s korupciou. Je potrebné zmeniť úpravu zákona o referende tak, aby referendum bolo konečne záväzné pre parlament SR. Do referendovej agendy zaviesť okrem súčasnej možnosti voľby prezidenta aj jeho odvolanie z funkcie v referende. Stefan Kisielewski poľský hudobník povedal: ***„Moc, ktorá chce ovládať všetko, sa čuduje, keď ju volajú k zodpovednosti za všetko.“*** Čo by mal byť aj prípad Slovenska.

**P. Kasalovský v spolupráci s J. Šálym**